Det europeiske finanstilsynssystem

Det europeiske finanstilsynssystem (EFSF) er et system av utvalg og byråer i EU for regulering av finansmarkedet. Systemet ble opprettet på bakgrunn av erfaringene fra finanskrisen i 2008, og trådte i kraft 1. januar 2011. 

Systemet omfatter Det europeiske råd for systemrisiko (ESRB), som organisatorisk er knyttet til Den europeiske sentralbank i Frankfurt am Main.  

I tillegg kommer de tre tilsynsmyndighetene Den europeiske banktilsynsmyndighet (EBA) i Paris,  Den europeiske verdipapir- og markedstilsynsmyndighet (ESMA) som børs- og finansmarkedstilsyn, også det i Paris, og endelig Den europeiske tilsynsmyndighet for forsikring og tjenestepensjon (EIOPA) i Frankfurt am Main.

EUs tilsyn med bankene ble ytterligere utvidet i 2014/2015, ved etableringen av Den europeiske bankunion.

EØS og EFTA-landene 
EØS/Efta-landene har siden høsten 2016 vært tilknyttet finanstilsynssystemet.

Referanser 

Etableringer i 2011
2011 i Europa
Den europeiske unions økonomi